NARIADENIE RADY (ES) č. 47/2009
z 18. decembra 2008,
ktorým sa mení a dopĺňa nariadenie (ES) č. 2183/2004, ktorým sa rozširuje na neúčastnícke členské štáty uplatňovanie nariadenia (ES) č. 2182/2004 o medailách a žetónoch podobných eurominciam
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 308,
so zreteľom na návrh Komisie,
so zreteľom na stanovisko Európskeho parlamentu,
so zreteľom na stanovisko Európskej centrálnej banky (1),
keďže:
(1)
Nariadením Rady (ES) č. 2183/2004 (2) sa uplatňovanie nariadenia Rady (ES) č. 2182/2004 (3) rozšírilo na iné členské štáty než účastnícke členské štáty uvedené v nariadení Rady (ES) č. 974/98 z 3. mája 1998 o zavedení eura (4).
(2)
Nariadenie (ES) č. 2182/2004 sa zmenilo a doplnilo nariadením Rady (ES) č 46/2009 (5). Je dôležité, aby pravidlá týkajúce sa medailí a žetónov podobných eurominciam boli v rámci Spoločenstva jednotné a na tieto účely je potrebné prijať požadované ustanovenia.
(3)
Nariadenie (ES) č. 2183/2004 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Článok 1 nariadenia (ES) č. 2183/2004 sa nahrádza takto:
„Článok 1
Uplatňovanie nariadenia (ES) č. 2182/2004, v znení zmenenom a doplnenom nariadením (ES) č. 46/2009 (6), sa rozširuje na iné členské štáty než účastnícke členské štáty uvedené v článku 1 písm. a) nariadenia (ES) č. 974/98.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. decembra 2008